**OSNOVNA ŠKOLA „BRAĆA BOBETKO“ SISAK**

**Marijana Cvetkovića 24**

**44010 Sisak**

**POVJERENSTVO ZA PROCJENU I VREDNOVANJE**

**KANDIDATA ZA ZAPOŠLJAVANJE**

**KLASA:112-01/20-02**

**URBROJ:2176-13-01-20-06**

**Sisak, 10. studenoga 2020.**

**POZIV KANDIDATIMA NA PROCJENU I VREDNOVANJE**

**Procjena i vrednovanje kandidata u postupku natječaja za radna mjesta:**

**KUHAR (m/ž) - 1 IZVRŠITELJ, 40** sati ukupnog tjednog radnog vremena na određeno puno radno vrijeme, novootvoreni poslovi, radi povećanja opsega poslova, do kraja nastavne godine 18.6.2021. ili ranije ako dođe do izvođenja nastave na daljinu

koji je objavljen dana 23. listopada 2020. na oglasnoj ploči i mrežnim stranicama Hrvatskog zavoda za zapošljavanje, oglasnoj ploči OSNOVNE ŠKOLE „BRAĆA BOBETKO“ SISAK i mrežnoj stranici škole: <http://www.os-braca-bobetko-sk.skole.hr/natjecaji?news_hk=5445&news_id=1020&mshow=839#mod_news> u rubrici „NATJEČAJI“

**održat će se dana 13. studenoga 2020. godine s početkom u 13:00 sati, u OSNOVNOJ ŠKOLI „ BRAĆA BOBETKO SISAK, Marijana Cvetkovića 24 u prostorijama škole**

Na procjenu i vrednovanje pozivaju se kandidati čija prijava zadovoljava formalnim uvjetima natječaja za radno mjesto.

Obavijest o vremenu i mjestu održavanja kandidatima koji ispunjavaju uvjete dostavlja se elektronskom poštom koju su naznačili u prijavi.

**OPIS POSLOVA**: poslovi organiziranja rada u kuhinji i planiranja, preuzimanja namirnica, priprema i podjela toplih obroka odnosno mliječnih obroka za učenike, čišćenje i održavanje kuhinje te ostali poslovi koji proizlaze iz godišnjeg plana i programa rada škole i drugih propisa: - vrši planiranje nabave za prehranu i zaprima namirnice,

- vrši provjeru kakvoće primljene robe,

- raspoređuje i određuje količinski namirnice prema jelovniku i broju učenika,

- sastavlja jelovnik u skladu sa propisima

- vodi brigu o utrošku namirnica prema normativu,

- pazi na održavanje higijene u kuhinji i skladištu,

- vodi knjigu prometa, - vodi brigu o dotrajalosti posuđa,

- obavlja inventuru posuđa, pribora i zaliha,

- vodi brigu o propisanim mjerama zaštite na radu u okviru svog djelokruga rada,

- kontrolira utrošak sredstava za pranje, čišćenje i dezinfekciju,

- odgovara za pravovremeno i kvalitetno obavljanje poslova iz svog djelokruga rada

**PRAVILA I NAČIN TESTIRANJA**:

U skladu s odredbama Pravilnika o načinu i postupku zapošljavanja te procjeni i vrednovanju kandidata za zapošljavanje (čl. 13. do 15.), provjera znanja i sposobnosti kandidata koji ispunjavaju formalne uvjete natječaja sastoji se od dva dijela, pisane provjere kandidata (testiranje) i razgovora s kandidatom (intervju).

1. Pisano testiranje

Kandidati su obvezni pristupiti provjeri znanja i sposobnosti putem pisanog testiranja. Ako kandidat ne pristupi testiranju, smatra se da je povukao prijavu na natječaj. Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu potpune, potpisane i pravodobne.

Nakon utvrđivanja identiteta kandidata, Povjerenstvo će podijeliti testove kandidatima. Po zaprimanju testa kandidat je dužan upisati ime i prezime na za to označenom mjestu na testu. Test se piše isključivo kemijskom olovkom.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se testiranje provodi i

- razgovarati s ostalim kandidatima.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti. Područje procjene za pisano i usmeno testiranje provodi se iz pravnih i drugih izvora u dijelovima koji obuhvaćaju opis poslova radnog mjesta. Ukupno trajanje pisanog testiranja je 20 minuta.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju.

Pravo na pristup razgovoru s Povjerenstvom ostvaruje kandidat koji je na testu ostvario za svako područje najmanje 60% bodova od ukupnog broja bodova.

Kandidat koji ne zadovolji na pismenom testiranju ne ostvaruje pravo na pristup razgovoru (intervjuu).

**PRAVNI I DRUGI IZVORI ZA PRIPREMANJE KANDIDATA ZA PISANO TESTIRANJE SU:**

1. Pravilnik o kućnom redu (mrežne stranice škole pod rubrikom-dokumenti)

2. Državni pedagoški standard osnovnoškolskog sustava odgoja i obrazovanja (»Narodne novine«, br. 59/90., 26/93., 27/93., 29/94., 7/96., 59/01., 114/01. i 76/05)

3. Zakon o zaštiti pučanstva od zaraznih bolesti (NN 79/07, 113/08, 43/09, 130/17)

4. Zakon o hrani (NN 81/13, 14/14, 30/15, 115/18)

1. Usmeno testiranje (intervju)

Na razgovor (intervju) s Povjerenstvom pozivaju se kandidati koji ostvare pravo na pristup intervjuu.

Rezultate pisanog testiranja Povjerenstvo vrednuje odmah po završetku testiranja te o postignutim bodovima na pisanom testiranju usmeno obavještava svakog kandidata.

Kandidati koji su ostvarili 60% bodova od ukupnog broja bodova pozivaju se na usmeno testiranje (intervju) s Povjerenstvom.

Povjerenstvo u razgovoru s kandidatima utvrđuje znanja, sposobnosti, interese i motivaciju kandidata za rad u školi. Svaki član Povjerenstva vrednuje odgovor kandidata na pojedino pitanje od 0-2 boda koji se na kraju zbrajaju.

Smatra se da je kandidat zadovoljio ako je ostvario najmanje 60% bodova od ukupnog mogućeg broja bodova na usmenom testiranju (intervjuu).

Utvrđivanje rezultata i obavještavanje kandidata o rezultatima natječaja:

Nakon utvrđivanja svih rezultata testiranja, Povjerenstvo utvrđuje rang listu kandidata koju isti dan dostavlja ravnatelju.

Rang lista - rezultati kandidata objavljuju se na web stranici škole u rubrici „NATJEČAJI“. Na temelju dostavljene rang liste kandidata, ravnatelj odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa.

Poziv na procjenu i vrednovanje kandidata objavljen je dana 10. studenog 2020. na mrežnoj stranici škole:

<http://os-braca-bobetko-sk.skole.hr/natjecaji> u rubrici „NATJEČAJI“.

POVJERENSTVO ZA PROCJENU I VREDNOVANJE

KANDIDATA ZA ZAPOŠLJAVANJE